Ֆատյանովյան մշակույթ

Ֆատյանովյան մշակույթ, բրոնզի դարի (մ․ թ․ ա․ II հազարամյակի 1-ին կես) հնագիտական մշակույթ։ Տարածված է Մերձբալթիկայից մինչև Վոլգա-Կամա, կենտրոնը՝ Վոլգա-Օկա միջագետքը։

Անվանվել է ըստ Յարոսլավլի մարզի Դանիլովի շրջանի Ֆասյանովո գյուղի մոտ գտնվող դամբարանադաշտի։ Հիմնական հուշարձաններն են սովորաբար բլուրների վրա գտնվող հիմնահողային դամբարաններն ու տոհմային գերեզմանոցները։ Դամբարաններից հայտնաբերվել են զենքերր (քարե ու պղնձե կացիններ, նիզակների շեղբեր, նետասլաքներ և այլն), ոսկրե, քարե, սակավ՝ պղնձե գործիքներ (սեպաձև կացիններ, դանակներ, ասեղներ և այլն), զարդեր, բազմաթիվ կավանոթներ և այլն։ Ֆատյանովյան մշակույթի ցեղերն զբաղվել են հիմնականում անասնապահությամբ (խոզ, ոչխար, ձի, խոշոր եղջերավորներ), հավանաբար՝ նաև երկրագործությամբ։

Որսորդությունը, ձկնորսությունն ու հավաքչությունը ունեցել են օժանդակ նշանակություն։ Տոհմավագների դամբարանները տարբերվել են չափերով ու գույքի հարստությամբ։

Գրականություն 
 Крайнов Д․ А․, Древнейшая история Boлго - Окского междуречья․ Фатьяновская культура II тыс․ до н․ э․, М., 1972․

Հնագիտությունը Ռուսաստանում
Եվրոպայի հնագիտական մշակույթներ
Նախնադարյան Ռուսաստան
Բրոնզի դարի Եվրոպա
Հնդեվրոպացիներ